Birou Resurse Umane, Salarizare, Protecția Muncii

Nr.22287/419 din 29.09.2017

**RAPORT DE SPECIALITATE**

*referitor*

**la Proiectul de hotărâre**

**privind aprobarea Planului de ocupare a funcţiilor publice pe anul 2018 pentru aparatul de specialitate al primarului municipiului Dej**

 Având în vedere expunerea de motive a primarului municipiului Dej nr.22286 din 29.09.2017 prin care supune spre aprobare planul de ocupare a funcţiilor publice pe anul 2018 pentru aparatul de specialitate al primarului municipiului Dej;

 În temeiul art.22, alin.(1), lit.o din Legea nr.188/1999 privind statutul funcţionarilor publici, republicată, cu modificările şi completările ulterioare, care prevede că Agenţia Naţională a Funcţionarilor Publici elaborează anual Planul de ocupare a funcţiilor publice, cu consultarea autorităţilor şi instituţiilor publice în vederea supunerii spre aprobare Guvernului;

 În conformitate cu prevederile Legii nr.188/1999 , republicată, cu modificările şi completările ulterioare, şi anume art.23 alin.(1), art.23 alin.(2) lit.b, art.23 alin.(4);

 Ţinând cont de instrucţiunile pentru elaborarea Planului de ocupare a funcţiilor publice stabilite prin Ordinul nr.7660/2006, anexa 1 şi anexa 2b;

 S-a întocmit proiectul Planului de ocupare a funcţiilor publice pe anul 2018 pentru aparatul de specialitate al primarului municipiului Dej care a fost înaintat, în vederea consultării, Sindicatului liber al salariaţilor din Primăria municipiului Dej în conformitate cu prevederile art.10, alin.(3) din Ordinul nr.7660/2006 privind aprobarea Instrucţiunilor pentru elaborarea Planului de ocupare a funcţiilor publice

 De asemenea, acesta a fost înaintat în conformitate cu prevederile art.2 din Ordinul nr.7660/2006, Agenţiei Naţionale a Funcţionarilor Publici în vederea analizei şi formulării eventualelor observaţii si propuneri, analiză în urma căreia ni s-a comunicat faptul că nu sunt observaţii referitoare la modul de completare al proiectului de plan.

 La data elaborării Planului de ocupare a funcţiilor publice, aparatul de specialitate al primarului municipiului Dej cuprinde 133 de funcţii publice din care 122 sunt ocupate și 11 sunt vacante.

 S-a prevăzut modalitatea de ocupare a funcțiilor publice vacante după cum urmează:

 - funcțiile publice de execuție vacante se vor ocupa prin recrutare;

 - funcția publică de conducere vacantă de arhitect șef se va ocupa prin recrutare iar cele de director executiv al Direcției Economice și director executiv al Direcției Cultură-Sport se vor ocupa prin promovare.

 La întocmirea proiectului de plan s-a avut în vedere și posibilitatea de promovare în grad a celor care îndeplinesc în cursul anului condițiile de promovare, respectiv promovarea în grad a 3 funcționari publici și promovarea în clasa a unui funcționar public;

 Promovarea în funcţiile publică de conducere se realizează conform prevederilor H.G. nr.611/2008 cu modificările şi completările ulterioare, privind organizarea şi dezvoltarea carierei funcţionarilor publici.

 Punerea în practică a acestor propuneri este condiţionată de mai mulţi factori: legislaţia valabilă pentru anul 2018, intenţia candidaţilor de a participa la examene, condiţia de a fi admişi şi promovaţi de comisie şi încadrarea în fondurile bugetare alocate.

Având în vedere cele menţionate mai sus, propun aprobarea Planului de ocuparea a funcţiilor publice pentru aparatul de specialitate al primarului municipiului Dej, valabil pentru anul 2018, conform anexei, în forma prezentată.

 Șef birou,

 Carmen Dunca